
Projektas 


LIETUVOS RESPUBLIKOS 
RINKIMŲ Į EUROPOS PARLAMENTĄ ĮSTATYMO 
1 IR 36 STRAIPSNIŲ PAKEITIMO 
ĮSTATYMAS

2009 m.                          d. Nr.
Vilnius 

(Žin., 2003, Nr. 115-5192; 2008, Nr. 59-2202)


1 straipsnis. 1 straipsnio 3 dalies pakeitimas
Pakeisti 1 straipsnio 3 dalį ir ją išdėstyti taip:
„3. Lietuvos Respublikoje renkamų Europos Parlamento narių skaičius nustatomas Europos Sąjungos teisės aktais. Europos Parlamento nariai renkami 5 metų kadencijai vienoje daugiamandatėje rinkimų apygardoje, apimančioje visą valstybės teritoriją, pagal proporcinę rinkimų sistemą preferenciniu balsavimu.“ 

2 straipsnis. 36 straipsnio 2 dalies pakeitimas
Pakeisti 36 straipsnio 2 dalį ir ją išdėstyti taip:
„2. Partija kandidatus kelia pateikdama kandidatų sąrašą, kuriame kandidatai surašyti pagal jos nustatytą eilę. Jeigu partijos įstatai nenumato kitaip, pagal eilę surašytų kandidatų sąrašas turi būti patvirtintas partijos suvažiavimo ar konferencijos. Kandidatų sąraše (jungtiniame sąraše) negali būti mažiau kaip 5 kandidatai. Kandidatų skaičius sąraše (jungtiniame sąraše) negali daugiau nei du kartus viršyti Lietuvos Respublikoje renkamų Europos Parlamento narių skaičiaus.“

Skelbiu šį Lietuvos Respublikos Seimo priimtą įstatymą.

